கேள்வி: சோழவாண்டிபுரம் ஆண்டிமலை சமணர் குகைத்தளம் பற்றி நீங்கள் என்ன அறிந்துள்ளீர்கள்?
பதில்: சோழவாண்டிபுரம் ஆண்டிமலை சமணர் குகைத்தளம் என்பது இந்தியா தமிழ்நாடு , கள்ளக்குறிச்சி மாவட்டம், திருக்கோவிலூர் வட்டம் உள்ள சோழபாண்டியபுரம் கிராமத்தின் அருகே ஆண்டிமலைக் குன்றில் அமைந்துள்ள ஒரு சமணம் நினைச் சின்னமும் புனித யாத்திரைத் தலமுமாகும். ஊருக்கு வடகிழக்கே ஆண்டிமலை பெருங்குன்று அமைந்துள்ளது. முனிவர்கள் வசித்த குகை, கற்படுக்கைகள், கல்வெட்டு மற்றும் சமண தீர்த்தங்கர்களின் புடைப்புச் சிற்பம், கி.பி. 9 ம் நூற்றாண்டிலிருந்து இக்குன்று சமண சமய மையமாகத் திகழ்ந்துள்ளது. அக்காலத்தில் இவ்வூரில் சமணர்கள் மிகுதியாக வாழ்ந்துள்ளார்கள்.[http://www.ahimsaiyatrai.com/2015/03/andimalai.html ஆண்டிமலை] Ahimsaiyatrai
கேள்வி: சோழவாண்டிபுரம் ஆண்டிமலை சமணர் குகைத்தளம் - அமைவிடம் என்பது என்ன?
பதில்: File:Cholapandiyapuram andimalai2.JPG File:Cholapandiyapuram andimalai1.jpg சோழபாண்டியபுரம் அல்லது சோழவாண்டிபுரம் அல்லது சோழபாண்டிபுரம் என்பது இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள ஒரு கிராமமாகும். ஒரு சதுர கிலோமீட்டர் பரப்பளவு கொண்ட இக்கிராமத்தின் மக்கள் தொகை, 2011 ஆம் ஆண்டு கணக்கெடுப்பின்படி, 1,000 ஆகும். இவ்வூர் திருக்கோயிலூரில் இருந்து தென்மேற்கே 12 கி.மீ (7.5 மைல்) தொலைவிலும், உளுந்தூர்பேட்டைக்கு வடமேற்கே 16 கி.மீ. (9.9 மைல்) தொலைவிலும் அமைந்துள்ளது. திருக்கோயிலூரிலிருந்து ரிசிவந்தியம் செல்லும் நகரப்பேருந்துகள் இவ்வூர் வழியாகச் செல்கின்றன. திருக்கோயிலூரிலிருந்து உளுந்தூர்பேட்டை செல்லும் பேருந்தில் பயணம் செய்து, அரியூர் கூட்டு சாலையில் இறங்கிக்கொள்ளலாம். இங்கிருந்து வாடகை ஆட்டோ மூலம் சோழவாண்டிபுரம் செல்லலாம்.
கேள்வி: சோழவாண்டிபுரம் ஆண்டிமலை சமணர் குகைத்தளம் - ஆண்டிமலைக் குன்று என்பது என்ன?
பதில்: ஆண்டிமலைக் குன்று பாறைகளால் ஆன சிறிய குன்று. இந்தச் சமணத் தளம் தமிழ்நாடு அரசு தொல்லியல் துறையினரின் பராமரிப்பில் உள்ளது.[https://timesofindia.indiatimes.com/city/chennai/jain-site-with-bahubali-image-deemed-protected/articleshow/60285347.cms Jain site with Bahubali image deemed protected] Yogesh Kabirdoss The Times of India: August 30, 2017 விசமிகளைத் தடுத்து நிறுத்துவதற்காக, இந்த நினைவுச் சின்னம், தொல்லியல் துறை விதிகளின்படி பாதுகாக்கப்பட்ட தலமாக அறிவிக்கப்பட்டுள்ளது. தொல்லியல் துறையினரின் தகவல் பலகையில் இந்த சமணத் தலம் கி.பி. 10 ஆம் நூற்றாண்டைச் சேர்ந்தது என்று குறிப்பிடப்பட்டுள்ளது. சமண சமய தெய்வங்களின் வழிபாட்டிற்காக சித்தவடவன் என்னும் சேதிராயன் பனைப்பாடி என்ற கிராமத்தைப் பள்ளிச்சந்தமாக அளித்த செய்தியும் குறிப்பிடப்பட்டுள்ளது. File:Anidimalai archaeolozy board தமிழக அரசின் தொல்லியல் துறை பலகை.jpg
கேள்வி: சோழவாண்டிபுரம் ஆண்டிமலை சமணர் குகைத்தளம் - குகைத்தளத்தில் தீர்த்தங்கரர் மற்றும் இயக்கி சிற்பங்கள் என்பது என்ன?
பதில்: இக்குன்றில், ஒன்றின் மேல் ஒன்றாகச் சாய்ந்த நிலையில் இரு பாறைகள் காணப்படுகின்றன. இப்பாறைகளின் கீழே முக்கோண வடிவில் குகை போன்ற அமைப்பு காணப்படுகிறது. எதிர் எதிரே அமைந்துள்ள இரண்டு பாறை முகப்புகளின் கோட்டங்களில், 23 ஆம் தீர்த்தங்கரான பார்சுவநாதர் (இடப்புறம்), மற்றும் பாகுபலி என்னும் கோமதேசுவரர் (வலப்புறம்) ஆகியோரின் உருவங்கள் நின்ற கோலத்தில், புடைப்புச் சிற்பங்களாகச் செதுக்கப்பட்டுள்ளன. பார்சுவநாதரின் தலைக்குமேல் படமெடுத்தாடும் ஐந்துதலை நாகம் காட்டப்பட்டுள்ளது. குகையின் பின்புறச் சுவரையொட்டி ஒரு கற்பலகையில் பத்மாவதி (சமணம்) புடைப்புச் சிற்பம் செதுக்கப்பட்டுள்ளது. இவர் 23 ஆம் தீர்த்தங்கரான பார்சுவநாதரின் இயக்கி (யட்சி) ஆவார். இவர் சமணர்கள் வணங்கும் பெண்தெய்வமும் ஆவார். பத்மாவதியின் இருபுறமும் இரண்டு குழந்தைகள் காணப்படுகின்றனர்.[https://whatisindia.com/inscriptions/epigraphica_indica/vol29_1951-52/desai28.html Epigraphia Indica vol. 29. Two Jaina Inscription s in Tamil] File:Gomatheeshwarar.jpg
கேள்வி: சோழவாண்டிபுரம் ஆண்டிமலை சமணர் குகைத்தளம் - வழிபாட்டில் பத்மாவதி இயக்கி சிற்பம் பற்றி விளக்கவும்.
பதில்: தற்போது இந்தச் சிற்பத்தை இடமாற்றி நிறுவியுள்ளனர். உள்ளூர் மக்கள் இச்சிலையை காளியம்மன் என்ற பெயரில் வணங்கி வருகின்றனர். பெரும்பாலான சமயங்களில் பத்மாவதி சந்தனக் காப்புடன் காட்சி தருகிறார்.
கேள்வி: சோழவாண்டிபுரம் ஆண்டிமலை சமணர் குகைத்தளம் - ஆதிநாதர் மற்றும் ஆதிபகவன் சிற்பங்கள் பற்றி விளக்கவும்.
பதில்: குகைக்கு வெளியே இரண்டு தீர்த்தங்கரர்களின் சிற்பங்கள் பீடங்களில் நிறுவப்பட்டுள்ளன இந்தச் சிற்பங்களின் பீடத்தில் ஆதிநாதர் என்றும் ஆதிபகவன் என்றும் குறிப்பிடப்பட்டுள்ளன. இவை அண்மைக்காலத்தில் நிறுவப்பட்ட சிற்பங்களாகும்.
கேள்வி: சோழவாண்டிபுரம் ஆண்டிமலை சமணர் குகைத்தளம் - மகாவீரர் சிற்பம் பற்றி விளக்கவும்.
பதில்: File:Cholapandiyapuram andimalai mahavirar.jpg குன்றின் உச்சியில் உள்ள ஒரு பாறையில் சமண சமயத்தின் 24 ஆம் தீர்த்தங்கரரான மகாவீரரின் உருவம் செதுக்கப்பட்டுள்ளது. முக்குடை காட்டப்பட்டுள்ளது. மகாவீரரின் இருபுறமும் இரு சாமரம் வீசுவோர்களின் உருவங்கள் காட்டப்பட்டுள்ளன.
கேள்வி: சோழவாண்டிபுரம் ஆண்டிமலை சமணர் குகைத்தளம் - கற்படுக்கைகள் குறித்து விரிவாக சொல்லுங்கள்.
பதில்: File:Cholapandiyapuram andimalai stone beds1.jpg குன்றின் உச்சியில் உள்ள பாறைகளில் 25 கற்படுக்கைகளை, சமண சமயக் கொடையாளர்கள், சமண முனிவர்களுக்காக, செதுக்கி வழங்கியுள்ளனர். இவை ஆறு தொகுதிகளாக, ஆறு இடங்களில் செதுக்கப்பட்டுள்ளன. சில கற்படுக்கைகள் முற்றுப்பெறாமல் காணப்படுகின்றன. கல் இருக்கை ஒன்றும் செதுக்கப்பட்டுள்ளது. இங்கு சமண முனிவர்கள் கூடி உரையாடியிருக்கலாம். குன்றின் வடபுறத்தில், படுக்கைகளுக்கு மேலே தெளிவற்ற ஓவியங்கள் காணப்படுகின்றன.
கேள்வி: சோழவாண்டிபுரம் ஆண்டிமலை சமணர் குகைத்தளம் - இரண்டாம் கல்வெட்டு குறித்து விரிவாக சொல்லுங்கள்.
பதில்: மிக நீண்ட பாடல் வரிகளுடன் பொறிக்கப்பட்டுள்ள மற்றொரு கல்வெட்டு கண்டராத்த சோழனின் இரண்டாம் ஆட்சியாண்டைச் (கி.பி. 952 ஆம் ஆண்டைச்) சேர்ந்தது. சேதிநாட்டில் ஆட்சி செலுத்தி வந்த சித்தவடவன் என்னும் சேதிராயன் என்ற மலையமான் குடியில் பிறந்த குறுநிலமன்னன் (Chieftain), இங்குள்ள பிண்டிக் கடவுள் (அருகக்கடவுள்), மாதவர் ஆகிய சமண சமய தெய்வங்களின் வழிபாட்டிற்காக பனைப்பாடி [http://www.onefivenine.com/india/villages/Villupuram/Tirukkoyilur/Panappadi Panappadi] Onefivenine என்ற கிராமத்தைப் பள்ளிச்சந்தமாக (சமணர்களுக்கு அளிக்கப்படும் நிலக்கொடை) அளித்த செய்தியினைப் பதிவு செய்துள்ளது. கலசநீர் பெய்து, நிலக்கொடையாக அளிக்கப்பட்ட பனைப்பாடியை குறண்டி குணவீரபடாரரும் அவர் வழிமாணாக்கரும் (“குறண்டிக் கோமான் குணவீர படரான்”) மேற்பார்வையிட்ட செய்தியும் குறிப்பிடப்பட்டுள்ளது. (Annual Report on Epigraphy (ARE 1936-37; 252) குறுக்கை கூற்றத்துப் பெய்வளங் குன்றாப் பெரும்பாகனூர் வழி பார்கெழு தொல்சீர்ப் பனைப்பாடி தன்னைக் கண்கெழு பிண்டிக் கடவுள ராமருஞ் சீர்கெழு தன்மைத் திருப்பள்ளி மாமலைக் காகச் செய்த தானம்.. ..... .... .... .... .... .... .. வண்கை மணித்தல் நிறையக் கலசத் தெண்ணீர் பலரறி மாவறப் பெய்து குடுத்துப் பெருஞ்சிறப் பருளி (Annual Report on Epigraphy (ARE 1936-37; 252)